Duran i Lleida assegura la continuïtat d'Unió com a partit tot i la federació amb CDC
Unió Democràtica de Catalunya commemora aquets dies els 70 anys de la seva fundació. I ho fa en ple procés de federació amb Convergència, una qüestió que, evidentment, va planar en un dels actes centrals d'aquest aniversari celebrat divendres i va tenir un paper destacat en la intervenció que va fer el líder del partit, Josep Antoni Duran Lleida. Duran va tornar a insistir que Unió no desapareixerà com a partit i va evitar parlar en tot moment d'una sola força política en referència al futur de la coalició.
70 ANYS D'UDC
17/11/2001 - 00.00 Actualitzat 18/11/2001 - 13.49
Josep Antoni Duran Lleida ha advertit que tant seria un error històric que Unió desaparegués com que el partit no fes una aposta decidida per la federació amb Convergència. Duran va ho va dir en un acte on se celebrava el 70 aniversari de la formació política, un acte amb la presència del president de la Generalitat, Jordi Pujol; del conseller en cap, Artur Mas, de representants de tots els partits polítics catalans i d'entitats i organitzacions socials, així com de l'expresident italià Francesco Cossiga. Davant tots ells, Duran Lleida va reiterar que Unió ha de mantenir una identitat pròpia, al mateix temps que instava les bases democratacristianes a treballar sense reserves en favor de la federació. Per la seva part, Jordi Pujol va afirmar que Catalunya és a meitat del camí en identitat, benestar social i progrés econòmic i va demanar unitat als catalanistes per fer front al ressorgiment del nacionalisme espanyol. Pujol també va animar els militants d'Unió a prosseguir el procés cap a la federació.